**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΑΔΑ:9ΚΗΓ469Β7Δ-2ΨΤ**

**ΠΡΥΤΑΝΕΙΑ**



**ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ**

**ΤΜΗΜΑ ΜΕΛΩΝ ΛΟΙΠΟΥ ΔΙΔΑΚΤΙΚΟΥ ΚΑΙ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ**

Ερυθρού Σταυρού 28 & Καρυωτάκη**,** 22100 Τρίπολη

Τηλ.: 2710-372113, 2710-372147, 2710-372127

Πληρ. : Γεωργία Κομποχόλη, Ελένη-Γεωργία Ταλαγάνη, Βασιλική Αγγελοπούλου

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΎΜΦΩΝΑ ΜΕ ΤΟ Π.Δ. 407/80 ΣΤΟ ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023**

**Το Πανεπιστήμιο Πελοποννήσου** σύμφωνα μετην **υπ’ αριθ. 81/11-07-2022 απόφαση της Συνέλευσης του Τμήματος** **Ηλεκτρολόγων Μηχανικών** **και Μηχανικών Υπολογιστών** της Σχολής Μηχανικών του Πανεπιστημίου Πελοποννήσου και λαμβάνοντας υπόψη τις διατάξεις του Π.∆. 407/1980, άρθρο 5, του Ν.1566/1985, άρθρο 79, παρ. 6, περ. ιδ΄, του Ν.4009/2011, άρθρο 80, παρ. 6 και του Ν. 4386, άρθρο 28, παρ.3 και 4, **προκηρύσσει την πλήρωση θέσεων διδακτικού και εκπαιδευτικού προσωπικού με σχέση εργασίας ιδιωτικού δικαίου ορισμένου χρόνου,** προκειμένου να καλύψει εκπαιδευτικές ανάγκες του ΤμήματοςΗλεκτρολόγων Μηχανικών και Μηχανικών Υπολογιστώντης Σχολής Μηχανικών του Πανεπιστημίου Πελοποννήσου, που εδρεύει στην Πάτρα, για το ακαδημαϊκό έτος 2022-2023 και για την διδασκαλία των κάτωθι γνωστικών αντικειμένων:

|  |  |
| --- | --- |
|  | **ΓΝΩΣΤΙΚΑ ΑΝΤΙΚΕΙΜΕΝΑ** |
| **1.** | ΣΥΣΤΗΜΑΤΑ ΗΛΕΚΤΡΙΚΗΣ ΕΝΕΡΓΕΙΑΣ |
| **2.** | ΗΛΕΚΤΡΙΚΑ ΚΥΚΛΩΜΑΤΑ ΚΑΙ ΕΓΚΑΤΑΣΤΑΣΕΙΣ |
| **3.** | ΤΗΛΕΠΙΚΟΙΝΩΝΙΕΣ ΚΑΙ ΔΙΚΤΥΑ |
| **4.** | ΗΛΕΚΤΡΟΝΙΚΗ ΚΑΙ ΥΛΙΚΟ ΥΠΟΛΟΓΙΣΤΩΝ |
| **5.** | ΠΛΗΡΟΦΟΡΙΚΗ |

Η πρόσληψη των υποψηφίων που θα επιλεγούν τελεί **υπό την αίρεση** **ότι το Υπουργείο Παιδείας** και Θρησκευμάτων θα εγκρίνει την πρόσληψη διδασκόντων με το Π.Δ. 407/80 για τη διδασκαλία των αντίστοιχων γνωστικών αντικειμένων και **θα διαθέσει** στο Πανεπιστήμιο Πελοποννήσου **τις απαιτούμενες πιστώσεις.**

Οι επιλεγέντες θα προσληφθούν στην βαθμίδα του Λέκτορα ή του Επίκουρου Καθηγητή, ανάλογα με τις διαθέσιμες πιστώσεις.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν  τα παρακάτω δικαιολογητικά:

1)Τυποποιημένη αίτηση (το έντυπο είναι διαθέσιμο στην ιστοσελίδα του

 Πανεπιστημίου: [www.uop.gr](http://www.uop.gr) /Ανακοινώσεις/Θέσεις Εργασίας).

2)Βιογραφικό σημείωμα (σε ηλεκτρονική και έντυπη μορφή).

3)Αντίγραφα ερευνητικών εργασιών (σε ηλεκτρονική μορφή).

4)Αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται).

5)Αναλυτικό υπόμνημα για το επιστημονικό έργο (σε ηλεκτρονική μορφή).

Οι αιτήσεις και τα απαιτούμενα δικαιολογητικά θα αποστέλλονται από **15/09/2022** έως και **23/09/2022** στη Γραμματεία του Τμήματος Ηλεκτρολόγων Μηχανικών και Μηχανικών Υπολογιστών (M. Αλεξάνδρου 1, Κουκούλι, Πάτρα, ΤΚ: 26334). Αρμόδιος υπάλληλος : κ. Ακτύπης Κωνσταντίνος - Γεράσιμος (τηλ. 2610 369236 – 2610 369237, 10.00 -13.00).

 **Τρίπολη 12 Σεπτεμβρίου 2022**

**Ο Πρύτανης**

 **του Πανεπιστημίου Πελοποννήσου**

**Καθηγητής Αθανάσιος Κ. Κατσής**